Ivan Ľupták

Ivan  Ľupták (* 4. február 1943, Detva) je bývalý poslanec SNR a NR SR za VPN a neskôr za HZDS.

 Vzdelanie a profesionálna kariéra 

Študoval na Strednom odbornom učilišti chemickom. V rokoch 19621963 pracoval v závode Bučina Zvolen. Následne až do roku 1990 pracoval vo Východoslovenských železiarňach Košice.

 Poslanec 

V prvých slobodných voľbách v roku 1990 bol zvolený za poslanca Slovenskej národnej rady za VPN vo východoslovenskom volebnom obvode.http://www.nrsr.sk/dl/Browser/DsDocumentVariant?documentVariantId=788&fileName=rozne_01.pdf&ext=pdf Na ustanovujúcej schôdzi ho poslanci zvolili za predsedu Národohospodárskeho a rozpočtového výboru a člena Predsedníctva SNR. Po rozkole vo VPN, kedy sa sformovala platforma Za demokratické Slovensko (neskôr HZDS) vytvoril spolu s niekoľkými poslancami SNR a FZ za VPN tretiu platformu, Iniciatívu stredu.http://vtedy.tasr.sk/zoom/148117/view?page=1&p=separate&view=0,0,1402,828 Ako člen Predsedníctva SNR hlasoval 23. apríla 1991 proti odvolaniu Vladimíra Mečiara z postu predsedu vlády.http://vtedy.tasr.sk/zoom/116150/view?page=1&p=separate&view=0,353,1966,1237 Neskôr sa pripojil k novovzniknutému HZDS a v júli 1991 bol zvolený za člena Politického grémia HZDS.http://vtedy.tasr.sk/zoom/122309/view?page=1&p=separate&view=0,0,1141,2955

V parlamentných voľbách v roku 1992 bol zvolený po druhý raz za poslanca Slovenskej národnej rady, tentoraz už za HZDS (bol „dvojkou“ na kandidátnej listine vo východoslovenskom volebnom obvode).http://www.nrsr.sk/dl/Browser/DsDocumentVariant?documentVariantId=3568&fileName=1635_1992.pdf&ext=pdf V parlamente pôsobil v zahraničnom výbore. 17. júla 1992 zahlasoval za Deklaráciu SNR o zvrchovanosti SRhttp://www.teraz.sk/slovensko/sr-menny-prehlad-hlasovania-poslancov/146258-clanok.html a 1. septembra 1992 svojím hlasom podporil aj Ústavu SR.http://www.nrsr.sk/dl/Browser/Document?documentId=71567

V parlamente zotrval až do predčasných parlamentných volieb na jeseň 1994. V nich opäť kandidoval za HZDS, ktoré išlo do volieb v koalícii s RSS. Do tretice kandidoval vo východoslovenskom volebnom obvode, no tu koalícia HZDS – RSS získala 14 mandátov a Ľupták sa z 26. miesta na kandidátke už poslancom nestal.http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf Avšak po vymenovaní novej vlády 13. decembra 1994, vzhľadom aj na značný počet preferenčných hlasov, sa mal stať poslancom namiesto Jozefa Zlochu, ktorý sa stal ministrom životného prostredia. No pre údajné spory s predsedom ZRS Jánom Ľuptákom, lídrom koaličného partnera HZDS, do NR SR nenastúpil.http://www.sme.sk/c/2139449/i-luptak-pre-sme-zatial-nekomentujem.html

21. decembra 1994 ho NR SR zvolila za člena prezídia FNM. Opäť pôsobil vo VSŽ a v roku 1995 sa stal riaditeľom tamojšieho odboru pre styk s verejnou správou.http://www.sme.sk/c/2115831/ivan-luptak-riaditelom-odboru-vsz.html Z pozície vo FNM bol po parlamentných voľbách v roku 1998 odvolaný. V roku 1998 mu bol udelený Rad Andreja Hlinku II. triedy za mimoriadne zásluhy o vznik samostatnej Slovenskej republiky.Rad Andreja Hlinku

 Referencie 

Kategória:Slovenskí politici
Kategória:Poslanci NR SR (1992 – 1994)
Kategória:Poslanci SNR
Kategória:Politici ĽS-HZDS
Kategória:Osobnosti z Detvy
Kategória:Laureáti Radu Andreja Hlinku II. triedy